**PANEVĖŽIO LOPŠELIS-DARŽELIS „DOBILAS“**

**Metinis veiklos planas**

**2018 m.**

**Panevėžys**

PATVIRTINTA

Panevėžio lopšelio-darželio „Dobilas“

direktoriaus 2017 m. gruodžio 15 d.

įsakymu Nr. V1- 173

**PANEVĖŽIO LOPŠELIO-DARŽELIO „DOBILAS“ 2018 M. VEIKLOS PLANAS**

**2017 METŲ VEIKLOS ANALIZĖ**

Panevėžio lopšelis-darželis „Dobilas“. Adresas – J. Bielinio g. 16A, Panevėžys, LT – 35196, el. paštas – dobilasdarzelis@gmail.com, tel. (8 45) 433261, (8 45) 433356. 2016-2017 m. m. ir 2017-2018 m. m. veikė 9 grupės: 2 ankstyvojo ugdymo, 6 ikimokyklinio ugdymo grupės (dvi iš jų savaitinės), 1 priešmokyklinio ugdymo grupė. Ikimokyklinio ugdymo organizavimo modeliai: VII – 6 grupės, XII – 1 grupė, XIII – 1 grupė. Priešmokyklinio ugdymo grupė dirba pagal VII modelį. 2017 metų pradžioje lopšelį-darželį lankė 155 vaikai, 2017 m. pabaigoje – 150 vaikų. Vidutinis sąrašinis vaikų skaičius – 153 vaikai, minimalus skaičius – 133, maksimalus – 156. Šiuo metu laisvos 4 vietos ikimokyklinėse grupėse. Įgyvendinome tikslą – tobulinti ikimokyklinio ir priešmokyklinio ugdymo(si) kokybę, plėtoti ugdymo paslaugas**.** Vykdant 2017 metų veiklos programą skatinome visapusišką vaiko ugdymą per įvairią veiklą, siekiant darnaus šeimos ir įstaigos bendradarbiavimo. Kryptingai įgyvendinome įstaigos savitumą ir visapusišką ugdymą laiduojančią Ikimokyklinio ugdymo programą „Saulės zuikučiai“, Priešmokyklinio ugdymo bendrąją programą. Didelį dėmesį skyrėme smurto ir patyčių prevencijos įgyvendinimui. Prevencijos tikslas – sukurti saugią, vaiko asmenybės brandai ir ugdymuisi palankią aplinką, kurioje vaikai jaučiasi saugūs, gerbiami, priimti. Ugdytinių socialinių ir emocinių kompetencijų ugdymą vykdėme integruojant į ugdymo turinį, įgyvendinant prevencines programas, organizuojant bendruomeniškumą, pilietiškumą, saviraišką skatinančias veiklas. Priešmokyklinio ugdymo pedagogai integravo į ugdymą(si) programą „Zipio draugai“. Jos tikslas – padėti vaikams įgyti socialinių bei emocinių sunkumų įveikimo gebėjimų, siekiant geresnės vaikų emocinės savijautos. Parengėme Gyvenimo įgūdžių ugdymo programą, kurią integravome į ikimokyklinio ugdymo programą. Vykdėme projektus, akcijas, renginius, dalyvavome edukacinėse programose, ekskursijose. Organizavome edukacines išvykas į Panevėžio moksleivių namus, Senvagę (žiemojančių paukščių lesinimas), Kraštotyros muziejų (8 išvykos), Skaistakalnio parką, Dailės galeriją, Laisvės aikštę (miesto šventė), Panevėžio gamtos mokyklą, Panevėžio regioninį atliekų tvarkymo centrą, Visuomenės sveikatos biurą, pas stiklo meistrą Marką, Vaitakerį Ekstrandą, saugaus eismo klasę. Dalyvaudami edukacinėse išvykose vaikai patiria daug įvairių emocijų, naujų patirčių, sudaromos sąlygos susipažinti su įvairia aplinka, bendrauti su įdomiais žmonėmis. Visa įstaigos bendruomenė: vaikai, tėvai, darbuotojai tampa aktyvūs ugdymo proceso dalyviai. 2017 metais plėtojome ekologinį ugdymą(si) integruojant Lauko pedagogiką ugdymo(si) procese. Vykdėme aplinkosauginį projektą „Padėk gamtai – mažink šiukšles“, finansuojamą Panevėžio miesto savivaldybės. Manome, jog sėkmingai įgyvendinome projekto tikslą – ugdyti vaikų savimonę ir atsakomybę rūpintis supančia aplinka, mokytis rūšiuoti šiukšles. Visi vykdyti renginiai, veiklos skatino vaikus ne tik rūšiuoti buitines atliekas, bet ir panaudoti jas pasigaminant naudingų daiktų. Projekto renginiai vyko Skaistakalnio parke, Panevėžio gamtos mokykloje, UAB Panevėžio regiono atliekų centre. Tyrėme pedagogų ir tėvų požiūrį į ekologinį ugdymą ikimokyklinėje įstaigoje. 97 proc. tėvų mano, kad aplinkosauginis ugdymas prasmingas ikimokykliniame amžiuje, 87 proc. sutinka, kad elementarius aplinkosaugos įgūdžius turėtų formuoti darželis kartu su šeima, 37 proc. tėvų teigia, jog jiems užtenka ekologinių žinių vykdant ekologinį ugdymą šeimoje. Tėvai aktyviai dalyvauja bendruomenės kūrybinių darbų iš buitinių atliekų parodose (37 proc.) ir talkose, akcijos (22 proc.). Ieškota naujų, įdomių ekologinio ugdymo formų bei skatinami tėvus dalyvauti veikloje. Šis projektas bus tęsiamas 2018 m. „Saugokime savo aplinką“. Giliname lauko pedagogikos žinias metų trukmės mokymų cikle, kuris vyksta Lauko darželyje Pavilnių regioniniame parke. Direktoriaus pavaduotoja ugdymui nuolat perteikė seminarų medžiagą pedagogams, supažindino ugdytinių tėvelius. Ilginome vaiko buvimo lauke trukmę, dalį ugdymo(si) perkėlėme į lauko erdves, 1-2 kartus per mėnesį organizavome 1-2 valandų trukmės išvykas, turistinius žygius. Siekiama, kad visi vaikai turėtų apsiaustus nuo lietaus, guminius batus. Didelį dėmesį skyrėme lauko edukacinių erdvių kūrimui. Įrengėme „Pojūčių pievelę“, kurioje taikome S. Kneipo sveikatingumo metodais paremtą procedūrą terapiją. Vaikai eina basomis kojomis pievele, kurioje keičiasi paviršiaus danga – nuo švelnaus smėlio, įvairaus dydžio akmenų iki šakelių ir net kankorėžių. 2017 metai įrengėme lauko edukacinių erdvių „Boružėlių“, „Pelėdžiukų‘, „Ežiukų“, „Nykštukų“ grupių aikštelėse. Parengėme vietą žaidimams „Klasė‘, „Pėdutės“. Kasdienis rūpestis – specialiųjų poreikių vaikai. Esame tikri, kad glaudus tėvų ir pagalbos mokiniui specialistų bendravimas ir bendradarbiavimas – būtina vaiko sėkmingo ugdymo sąlyga. Atlikome tyrimą, kuriuo siekėme išsiaiškinti tėvų pageidavimus siekiant užtikrinti kokybišką pagalbos teikimą specialiųjų poreikių vaikams. Tyrimo išvados: dauguma (85 proc.) ugdytinių tėvelių bendrauja, kalbasi su logopedais apie vaikui teikiamą pagalbą, dauguma (75 proc.) tėvų nurodė, kad pokalbius inicijavo logopedai. 90 proc. ugdytinių tėvų pažymėjo, jog turi galimybių pakalbėti su logopedu apie vaiko pasiekimus. Tėvams pageidavus buvo pakoreguotas logopedų darbo laikas. Dalyvavimas akcijoje „Savaitė be patyčių“, padėjo įtvirtinti žinias apie saugumą, ugdyti gerumą, draugiškumą kasdieniniame gyvenime. Tautiškumą, pilietiškumą ugdėme respublikinėje akcijoje „Atmintis gyva, nes liudija“, valstybinių, kalendorinių, atmintinų dienų paminėjimo renginiuose. Edukacinės išvykos, edukacinės programos padėjo įdomiai, netradiciškai organizuoti ugdymo(si) procesą. Bendradarbiavimas su socialiniais partneriais padėjo įvairinti, turtinti ugdymą. Subūrus veiklių tėvų klubą, bendravimas ir bendradarbiavimas su ugdytinių tėveliais tapo įvairesnis, kokybiškesnis, glaudesnis. Didelį dėmesį skyrėme įstaigos veiklos įsivertinimui. 2017 metais gegužės mėn. įstaiga vykdėme įsivertinimą (vidaus auditą). Pasirinkta sritis – Vaiko ugdymas ir ugdymasis. Tyrėme ugdymo(si) aplinkos, priemonių atitiktį vaikų amžiui, poreikiams, interesams. Apklausoje dalyvavo 85 proc. pedagogų. Vidaus audito išvados:

|  |  |  |
| --- | --- | --- |
| Pagalbinis rodiklis | Požymiai | Kokybės lygis |
| Ugdymo(si) aplinkos atitiktis vaikų amžiui, poreikiams, interesams. | 1. Grupių ugdymo(si)aplinka atitinka vaikų amžių, poreikius, interesus. | 3 |
| 2. Bendro naudojimo patalpų (salės, saviraiškos kambario, koridorių, laiptinių) ugdymo(si)aplinka atitinka vaikų amžių, poreikius, interesus. | 3 |
| 3. Grupių lauko aikštelių ugdymo(si)aplinka atitinka vaikų amžių, poreikius, interesus. | 2 |
| 4. Bendrų lauko erdvių ugdymo(si)aplinka atitinka vaikų amžių, poreikius, interesus. | 2 |
| 5. Tenkina ugdymo(si) aplinkos kūrimo tvarka. | 3 |
| Ugdymo(si) priemonių atitiktis vaikų amžiui, poreikiams, interesams. | 1. Pakanka ugdymo(si) priemonių socialinei kompetencijai ugdyti(s). | 3 |
| 2. Pakanka ugdymo(si) priemonių sveikatos saugojimo kompetencijai ugdyti(s). | 3 |
| 3. Pakanka ugdymo(si) priemonių pažinimo kompetencijai ugdyti(s). | 3 |
| 4. Pakanka ugdymo(si) priemonių komunikavimo kompetencijai ugdyti(s). | 3 |
| 5. Pakanka ugdymo(si) priemonių meninei kompetencijai ugdyti(s). | 3 |

Pedagogai pažymėjo, su kokiomis problemomis susiduria įsigyjant ugdymo(si) priemones: kokybiškos priemonės labai brangios (47 proc.), priemonių, žaislų kaina neatitinka kokybės (24 proc.), netenkina pirkimas internetu (47 proc.). Laiko ir pastangų kuriant ugdomąsias aplinkas ir įsigyjant priemones tenka: ugdymo(si) priemonių ieškojimui (35 proc.), ugdomųjų aplinkų kūrimui (29 proc.), vaizdinių priemonių gaminimui (41 proc.). Vidaus audito grupė pateikė pasiūlymų: įsigyti lauko ugdymo(si) priemonių, įrenginių, žaislų, kurti edukacines erdves lauko aikštelėse, įrengti grupių daržus - lysves, kuriose vaikai galėtų auginti daržoves, įrengti krepšinio aikštelę, nešiojamą laužavietę, įsigyti ugdymo(si) priemonių socialinei, sveikatos saugojimo, komunikavimo, pažinimo, meninei kompetencijai ugdyti, įsigyti inovatyvių ugdymo priemonių, aktyviai bendradarbiauti dalinantis ugdymo(si) priemonėmis. Veiklos įsivertinimo rezultatai, gauti duomenys panaudoti veiklai tobulinti, metiniam planui rengti.

Kitas tikslas – plėtoti bendradarbiaujančios ir nuolat tobulėjančios bendruomenės idėją. Pasirašėme bendradarbiavimo sutartis su Panevėžio m. lopšeliais-darželiais „Vaivorykštė“, „Rūta“, „Aušra“, Panevėžio rajono Velžio lopšeliu-darželiu. Nuolat plėtėme socialinių partnerių ratą bei stengėmės, kad bendradarbiavimas būtų sistemingas, tikslingas. Pozityvus bendradarbiavimas leido ne tik perteikti savo pedagogų gerąją patirtį, bet ir paįvairinti patirties sklaidos formas. Bendradarbiavimas su kitų įstaigų pedagogais davė teigiamų rezultatų pedagogų profesinei ir pedagoginei plėtotei, darbo kokybės gerinimui. Ypač aktyviai bendradarbiavome su „Vyturio“ progimnazija“, dalyvavome jų „Sporto“ šventėje bei ekskursijoje po mokyklą ir kt. 2017 metais atliktas pastato fasado, dviejų laiptinių įėjimų aikštelių, ūkinio pastato remontas. Lėšas skyrė Panevėžio miesto savivaldybė. Įstaigos lėšomis atnaujintos grupių lauko aikštelės, praplėstos jų ribos. Pakeista pavėsinių medinė dalis ir stogai (buvo susidėvėję, šiferiu dengti pavėsinių karkasai). Renovuota tvoros dalis (apie 30 m). 2017 metai atliktas remontas „Peliukų“ grupėje: lubos, sienos, grindys. Pabaigti rengti bendruomenės, saviraiškos kambariai. Atnaujintos grindys „Boružėlių“, „Kiškučių“, „Nykštukų“ grupėse (linoleumas). Renovuotos penkių grupių virtuvėlės, pakeisti baldai, santechnika. Liko neatnaujintos keturios virtuvėlės. Pirkome baldų grupėms, kabinetams. Šešiose grupėse įsigijome naujas rankšluostines, trijose grupėse pakeitėme naktipuodžių lentynas. Pirkome patalynės po vieną komplektą vaikams. Įsigijome 4 lauko žaidimų įrenginius. Kadangi įstaigoje trūko inovatyvių, dinamiškų ugdymo(s) erdvių, stimuliuojančių mokymąsi, įsigijome interaktyvias grindis bei 6 robotokus – bitutes. Įsigytos priemonės skirtos lavinti vaikų judesių koordinavimą, reakciją, loginį mąstymą. Metų eigoje grupės buvo papildytos reikalingomis ugdymo(si) priemonėmis, žaislais. Rūpinomės finansiniais ištekliais, siekėme kuo efektyviau panaudoti biudžeto lėšas. 2 procentų GPM lėšos mokyklos tarybai pritarus, tikslingai panaudotos vaikų ugdymo kokybės gerinimui ir materialinės bazės stiprinimui. Įgyvendinant Lietuvos higienos normos HN131:2015 „Vaikų žaidimų aikštelės ir patalpos“ reikalavimus privalome atnaujinti tvorą, takelius, žaidimų įrenginius, įrengti dangas po žaidimų įrenginiais. Reikia šiltinti galines pastato sienas, nes jos pralaidžios šalčiui, drėgmei. Visa įstaigos santechninė sistema susidėvėjusi, pažeista korozijos. Šias problemas būtina spręsti kartu su Panevėžio miesto savivaldybe.

**STIPRIŲJŲ IR SILPNŲJŲ PUSIŲ BEI GALIMYBIŲ IR GRĖSMIŲ ANALIZĖ**

|  |  |
| --- | --- |
| **STIPRYBĖS**   * Kompiuterizuotos visos grupės, yra prieiga prie interneto. * Atnaujintas įstaigos pastatas: pakeisti langai ir durys, renovuotos pastato siūlės, pamatai, perdažytas fasadas. * Renovuotos lauko pavėsinės. * Tikslingas, sistemingas bendradarbiavimas su socialiniais partneriais. * Palaipsniui vyksta vidaus ir lauko edukacinių erdvių atnaujinimas. * Efektyvus bendradarbiavimas su tėvais, veikia veiklių tėvų klubas. | **SILPNYBĖS**   * Nepakankamas dalyvavimas finansuojamuose projektuose. * Nepakankama psichologinė ir socialinė pagalba vaikui, šeimai, nes nėra įstaigoje specialistų. * Dalis lauko teritorijos tvoros, smėlio dėžės, pavėsinių, takų danga neatitinka higienos normų reikalavimų. * Nepakankama įstaigos savireklamos, reprezentavimo veikla. * Trūksta pedagogų iniciatyvos siekiant įstaigos tikslų bei aukštesnių kvalifikacinių kategorijų. * Galinės pastato sienos susidėvėjusios, praleidžia vandenį. |
| **GALIMYBĖS**   * Informacinių technologijų panaudojimas ugdymo procese. * Dalyvavimas finansuojamuose projektuose. * Ugdymo turinio atnaujinimas siekiant ugdymą priartinti prie vaiko poreikių. * Lauko pedagogikos idėjų integravimas į ugdomąją veiklą. * Neformaliojo švietimo paslaugų įvairinimas atsižvelgiant į vaikų ir tėvų poreikius. | **GRĖSMĖS**   * Ekonominiai, demografiniai ir socialiniai sunkumai, didėjanti jaunų šeimų emigracija. * Daugėja vaikų, turinčių ugdymo(si) sunkumų, emocijų ir elgesio sutrikimų. * Trūksta kvalifikuotų auklėtojų, pavaduojant pedagogus atostogų, ligos metu. |

**TIKSLAI**

**1. Ugdymo(si) kokybės gerinimas, paslaugų plėtojimas.**

1.1. Tobulinti ugdymo(si) turinio kaitą, atitinkančią šiuolaikinio ugdymo tikslus, integruojant IKT į ugdymo(si) procesą.

1.2. Plėtoti ekologinį ugdymą(si) integruojant Lauko pedagogiką ugdymo procese.

1.3. Kurti vaiko raidą stimuliuojančią aplinką.

**2. Atvira kaitai, nuolat besimokanti bendruomenė.**

2.1. Skatinti darbuotojų profesionalumą ir lyderystę.

2.2. Plėtoti bendruomenės veiklos turinį palaikant glaudžius santykius su šeima ir socialiniais partneriais.

2.3. Gerinti įstaigos organizacinę kultūrą bei įvaizdį.

|  |  |  |  |  |  |  |
| --- | --- | --- | --- | --- | --- | --- |
| **Ugdymo(si) kokybės gerinimas, paslaugų plėtojimas.** | | | | | | |
| Uždaviniai | Įgyvendinimo priemonės | Esama padėtis | Planuojami rezultatai | Pasiekimo laikas | Vykdytojai | Lėšų poreikis (Eur) Finansavimo šaltiniai |
| 1. Tobulinti ugdymo(si) turinio kaitą, atitinkančią šiuolaikinio ugdymo tikslus, integruojant IKT į ugdymo(si) procesą. | 1. Ikimokyklinio ugdymo programos „Saulės zuikučiai“ atnaujinimas. | Ikimokyklinio ugdymo programa tik iš dalies atitinka bendruomenės (vaikų, tėvų, pedagogų) poreikius. | Atnaujinta Ikimokyklinio ugdymo programa vadovaujantis Ikimokyklinio amžiaus vaikų pasiekimų aprašu. Programa tenkina prigimtinius, kultūros, socialinius, pažintinius vaiko poreikius. | Iki 2018 m. rugsėjo 1 d. | Direktoriaus pavaduotoja ugdymui | - |
| 2. Informacinių kompiuterinių technologijų (IKT) panaudojimas ugdyme. | Nepakankamai taikomos šiuolaikinės technologijos ugdymo(si) procese. | 1-2 kartus per mėnesį pravesta ugdymo veikla panaudojant IKT. Vyksta gerosios patirties sklaida. Šiuolaikiškas, veiksmingas vaikų ugdymas. Inovacijos kasdieniniame darbe. | 2018 m. | Direktorius, direktoriaus pavaduotojas ugdymui | - |
| Dalyvavimas tarptautinėje programoje „Zipio draugai“ | Programa padeda 5-7 metų vaikams įgyti socialinių bei emocinių sunkumų įveikimo gebėjimų. | Tobulės, plėtosis priešmokyklinio amžiaus vaikų socialinė kompetencija. | 2018 m. | Priešmokyklinio ugdymo pedagogė Nijolė Kaminskienė | 70,00 Eur MK lėšos |
| „Gyvenimo įgūdžių ugdymo programos“ integravimas į ugdymo procesą | Siekiama užkirsti kelią socialinės rizikos veiksniams atsirasti. | Socialinių ir emocinių kompetencijų ugdymas vykdomas integruojant į ugdymo turinį, savaitės planą „Plaukimo takelis“ | 2018 m. | Direktoriaus pavaduotojas ugdymui, pedagogai | - |
| Veiksmo savaitės „Be patyčių“ organizavimas. | Pasitaiko atvejų, kai vaikai skriaudžia, pravardžiuoja vienas kitą. | Organizuoti 3-5 prevencinės veiklos, kurios padės užkirsti kelią patyčioms, skatins draugišką bendravimą. | 2018 m. kovo mėn. | Direktoriaus pavaduotojas ugdymui, pedagogai | - |
| Projekto „Augu sveikas ir laimingas“ įgyvendinimas. | Projekto tikslas – formuoti teigiamą vaikų požiūrį į sveiką gyvenseną. | Organizuoti 5 projektiniai renginiai, kurie tenkins vaiko poreikį judėti, skatins sveikai maitintis. | 2018 m. | Direktorius, direktoriaus pavaduotojas ugdymui | 200,00 Eur Projekto lėšos |
|  | Projekto „Futboliukas“ vykdymas. | Skatinamas vaikų noras žaisti futboliuką, aktyviai gyventi. Supažindinama su futbolu. | Organizuotos futboliuko varžybos tarp bendruomenės ir socialinių partnerių. | 2018 m. | Priešmokyklinio ugdymo pedagogė Nijolė Kaminskienė | 20,00 Eur Įstaigos lėšos |
| Dalyvavimas nacionaliniame projekte „Sveikatiada“ | Vaikai daug laiko praleidžia žiūrėdami televizorių, žaisdami kompiuterinius žaidimus. Būtina skatinti vaikus kuo daugiau judėti, rinktis sveikesnį gyvenimo būdą. | Organizuoti mažiausiai penki renginiai, kurių metu bus formuojama sveikos mitybos ir fizinio aktyvumo įgūdžiais pagrįsta kultūra bendruomenėje. | 2018 m. | Direktoriaus pavaduotojas ugdymui,  direktoriaus pavaduotojas ūkiui | - |
| Lietuvos valstybės atkūrimo šimtmečio paminėjimo organizavimas. | Didelį dėmesį skiriame vaikų tautiškumo, pilietiškumo, patriotiškumo ugdymui. | Organizuoti 3-4 renginiai, skirti Lietuvos Valstybės atkūrimo dienai paminėti. | 2018 m. vasario mėn. | Direktoriaus pavaduotojas ugdymui | - |
| Dalyvavimas edukacinėse programose Kraštotyros muziejuje, Dailės galerijoje ir kt. | Vaikams trūksta žinių apie tautinius papročius ir jais grindžiamą veiklą | 4- 7 metų vaikai dalyvaus 1-3 edukacinėse programose, įgys praktinių ir teorinių žinių apie tautinius papročius. | 2018 m. | Pedagogai | 200,00 Eur MK lėšos |
| Išvykų, ekskursijų organizavimas po Panevėžį bei jo apylinkes. | Siekiame sudaryti sąlygas gimtojo krašto pažinimui. | Suorganizuos 2-3 ekskursijos, kurių metu tenkinami vaikų pažintiniai, lavinamieji, auklėjamieji poreikiai. | 2018 m. | Pedagogai | 100,00 Eur  MK lėšos |
| Lopšelio-darželio 40-mečio paminėjimas. | Suburta darbo grupė, kuri koordinuos pasiruošimą 40 –mečio paminėjimui. | Organizuoti šventiniai paminėjimo renginiai lopšelio-darželio bendruomenei, socialiniams partneriams, svečiams. | 2018 m. gegužės mėn. | Direktorius, direktoriaus pavaduotojas ugdymui,  direktoriaus pavaduotojas ūkiui | 200,00 Eur.  Įstaigos lėšos |
| Valstybinių, kalendorinių, atmintinų dienų paminėjimo organizavimas | Kasmet kūrybingai, išradingai organizuojami renginiai. | Surengta 10 renginių. Renginių nuotraukos patalpinamos įstaigos interneto svetainėje. | 2018 m. | Direktoriaus pavaduotojas ugdymui | 50,00 Eur Įstaigos lėšos |
| Sąlygų sudarymas vaikams lankyti pagedaujamus neformalaus švietimo būrelius. | Įstaigoje veikia šokių, anglų kalbos, sporto, robotikos būreliai. | Iki 2018 m. spalio mėn. išsiaiškinta, kokių būrelių pageidauja šeimos ir sudarytos sąlygos pageidaujamiems būreliams veikti. | 2018 m. | Direktorius, direktoriaus pavaduotojas ugdymui | - |
| 2. Plėtoti ekologinį ugdymą(si) integruojant Lauko pedagogiką ugdymo procese. | Dalyvavimas Gamtos mokyklos akcijoje „Už vieną trupinėlį čiulbėsiu visą vasarėlę“ | Kasmet vaikai dalyvauja akcijoje. Labai svarbu įtraukti tėvelius. | Vaikai padės paukšteliams sėkmingai peržiemoti, bus įgyvendintas akcijos planas, propaguojamos aplinkosaugos nuostatos. | 2018 m. | Direktoriaus pavaduotojas ugdymui, pedagogai | - |
| Pranešimo tėvams „Lauko pedagogika. Kas tai? Kodėl mus gąsdina vaikas lauke? parengimas. | Dauguma tėvų neturi žinių apie Lauko pedagogiką. | Visuotinių susirinkimų metu tėvai supažindinti su lauko pedagogika. | 2018 m. | Direktorius, direktoriaus pavaduotojas ugdymui | - |
| Ugdymo(si) veiklos perkėlimas į lauko erdves. | Ugdymas(is) dažniausiai vyksta vidaus erdvėse. | Trečdalis ugdymo(si) veiklos vyksta lauko erdvėse. | 2018 m. | Direktorius, direktoriaus pavaduotojas ugdymui | - |
| Turistinių žygių organizavimas po Panevėžio apylinkes. | Turistiniai žygiai, išvykos vyksta kartą per mėnesį. | 2-3 kartus per mėnesį organizuojami 1-2 val. žygiai į parką, prie upės ir kt. | 2018 m. | Pedagogai | - |
| Aplinkosaugos projekto „Saugokime savo aplinką“ įgyvendinimas. | 2017 m. vykdytas projektas „Padėk žemei – mažink šiukšles“. | Tęsiamas projektas, plėtojamas vaikų ekologinis mąstymas per praktinę veiklą. | 2018 m. | Direktoriaus pavaduotojas ugdymui, pedagogai. | 150,00 Eur projekto lėšos |
| Talkos organizavimas įstaigoje bei miesto erdvėse. | Svarbu skatinti vaikus domėtis ekologinėmis problemomis. | Suorganizuotos 2-3 talkos.Vaikai susiburs bendrai veiklai saugant artimiausią aplinką. | 2018 m. balandžio mėn. | Pedagogai | - |
| Bendruomenės kūrybinių darbų paroda „Prikelti naujam gyvenimui‘ | Plėtojama šeimų saviraiška, kūrybiškumas. | Paroda – Europos atliekų mažinimo savaitės renginys. Vaikai sužinos, kad buitines atliekas galima prikelti naujam gyvenimui. | 2018 m. lapkričio mėn. | Direktoriaus pavaduotojas ugdymui | - |
| Renginys „Ekologinė mada“ | Gilinamos vaikų žinios aplinkosaugos srityje. | Aprangos detalės bus kuriamos iš buitinių atliekų. Naudojamos netradicinės, modernios darbo su vaikais ir šeimomis formos. | 2018 m. lapkričio mėn. | Direktoriaus pavaduotojas ugdymui | 10,00 Eur MK lėšos |
| 3. Kurti vaiko raidą stimuliuojančią aplinką. | Grupių papildymas ugdymo priemonėmis, žaislais. | 2017 m. vykdytas įsivertinimas. Pedagogai pateikė siūlymus dėl ugdymo(si) priemonių įsigijimo. | Grupės papildytos reikalingomis ugdymo priemonėmis, žaislais. | 2018 m. | Direktorius, direktoriaus pavaduotojas ugdymui | 300,00 Eur. MK lėšos |
| Lopšelio-darželio baldų, televizorių įsigijimas. | Dalis lopšelio-darželio baldų yra seni, susidėvėję. | Keletas senų, susidėvėjusių baldų pakeisti naujais. Įsigyti 2 televizoriai savaitinėms grupėms. | 2018 m. | Direktoriaus pavaduotojas ūkiui | 100,00 Eur MK lėšos |
| Smėlio pakeitimas ir smėlio dėžių atnaujinimas. | Smėlis keičiamas kasmet. | Pakeistas smėlis, saugios smėlio dėžės. | 2018 m. | Direktoriaus pavaduotojas ūkiui | 200,00 Eur MK lėšos |
| Grupių virtuvėlių renovacija, baldų pakeitimas. | Renovuotos 5 virtuvėlės | Renovuotos dar 3virtuvėlės. | 2018 m. | Direktoriaus pavaduotojas ūkiui | 1500,00 Eur |
| „Peliukų“, „Buratino“ grupių remontas. | Grupių sienos nusilupusios, neestetiškos. | Grupių sienos, lubos, grindys tvarkingos, estetiškos. | 2018 m. | Direktoriaus pavaduotojas ūkiui | 1000,00 Eur 2 procentų GPM lėšos |
| „Meškiukų, „Ežiukų‘, „Kiškučių“, „Nykštukų“ grupių spintų (miegamųjų) atnaujinimas | Spintos neestetiškos, nušiurusios. | Atsinaujins grupių estetinis vaizdas. | 2018 m. | Direktoriaus pavaduotojas ūkiui | 50,00 Eur įstaigos lėšos |
| Interaktyvių ugdymo(si) priemonių įsigijimas“. | Įstaigoje trūksta inovatyvių, dinamiškų ugdymo(si) priemonių, stimuliuojančių mokymąsi. | Įsigyta priemonė 1- priemonės, skirtos lavinti vaikų judesių koordinavimą, reakciją, loginį mąstymą. | 2018 m. | Direktorius, direktoriaus pavaduotojas ūkiui | 4000,00 Eur MK lėšos |
|  | Lauko žaidimų įrenginių, dangos po įrenginiais įsigijimas. | Trūksta žaidimų įrenginių lauko grupių aikštelėse. | Įsigyta 1-2 sertifikuoti žaidimų įrenginiai grupių aikštelėse. Įrengta danga po didžiausia žaidimų aikštele. | 2018 m. | Direktoriaus pavaduotojas ūkiui | 6000,00 Eur lėšos, skirtos HN reikmėms. |
| Edukacinių lauko erdvių, priemonių kūrimas | Lauko teritorijoje trūksta edukacinių erdvių. Nepakankamai kūrybiška ir aktyvi vaikų veikla lauke. | Bus įrengtos 2-3 edukacinės erdvės lauke (meninė, eksperimentavimo ir kt) | 2018 m. | Direktoriaus pavaduotojas ugdymui, EKG grupė | 100,00 Eur  MK lėšos |
| **2. Atvira kaitai, nuolat besimokanti bendruomenė.** | | | | | | |
| 1. Skatinti darbuotojų profesionalumą ir lyderystę. | Pedagogų profesinės kompetencijos kėlimo plano parengimas. | Trūksta kryptingumo keliant profesinę kompetenciją. | Parengtas tikslingas profesinės kvalifikacijos kėlimo planas, tenkinantis pedagogų poreikius. | 2018 m. | Direktorius, direktoriaus pavaduotojas ugdymui, metodinės grupės pirmininkas | - |
| Pedagogų dalyvavimas kvalifikaciniuose seminaruose, mokymuose, paskaitose. | Būtina domėtis ikimokyklinio ugdymo naujienomis, jas taikyti darbe. | Pedagogai naujus metodus taiko darbe. Domisi ugdymo veiklos įvairovės, ypatumų ir galimybių tema. | 2018 m. | Direktorius, direktoriaus pavaduotojas ugdymui | - |
| Pedagogų kompetencijų naudojantis IKT priemonėmis ugdymo procese tobulinimas. | 2017 m. pravesti mokymai darbui su „PowerPoint‘. | 90 procentų pedagogų kuria skaidres, rengia pristatymus, visa tai pritaiko ugdymo(si) procese. | 2018 m. | Direktorius, metodinės grupės pirmininkas | - |
| Nepedagoginio personalo dalyvavimas mokymuose. | Trūksta seminarų, mokymų auklėtojų padėjėjoms ir kitiems darbuotojams. | Seminarų metu susipažins su vaiko vystymosi ypatumais, auklėjimo sunkumais, problemų sprendimu. | 2018 m. | Direktorius, direktoriaus pavaduotojas ūkiui, vaikų maitinimo ir higienos, visuomenė sveikatos biuro specialistė. | - |
|  | Kompiuterinio raštingumo pradmenų mokymų organizavimas nepedagoginiams darbuotojams. | Pusė auklėtojų padėjėjų ir kitų darbuotojų neturi kompiuterinio raštingumo pradmenų. 2017 m. pradėti mokymai. | Tęsiami kompiuterinio raštingumo pradmenų mokymai. | 2018 m. | Direktorius, direktoriaus pavaduotojas ūkiui |  |
| Supažindinimas su seminarų ciklo „Lauko pedagogika“ medžiaga. | 2017 m. pedagogams perteikta dviejų seminarų medžiaga. | Pedagogai supažindinti su Lauko pedagogikos 6 seminarų medžiaga. | Iki 2018 m. sausio-birželio mėn. | Direktoriaus pavaduotojas ugdymui |  |
| Dalyvavimas socialinių partnerių organizuojamuose renginiuose | Dalyvaujame „Vyturio‘ progimnazijos, lopšelių-darželių „Gintarėlis“, „Žilvinas“, „Jūratė“ renginiuose. | Ugdytiniai dalyvauja 4-5 sportiniuose, pažintiniuose, kultūriniuose socialinių partnerių renginiuose. | 2018 m. | Direktoriaus pavaduotojas ugdymui | - |
| Paskaitų ciklo ugdytinių tėvams organizavimas. | Tėvams trūksta žinių.. | Organizuotos 2-3 paskaitos sveikatos, pedagogikos, psichologijos ir kt. klausimais | 2018 m. | Direktorius, direktoriaus pavaduotojas ugdymui | - |
| Bendruomenės kūrybinių darbų parodų organizavimas | Parodose dalyvauja dauguma ugdytinių šeimų, pedagogų. Bendruomenė sutelkiama bendrai veiklai. | Surengtos 2- 3 kūrybinių darbų parodos. | 2018 m. | Direktoriaus pavaduotoja ugdymui | - |
| Tėvų klubo veiklos aktyvinimas. | Tėvų klubą sudaro 1-2 grupės tėvai | Tėvų Veikla vyksta pagal planą. Tėvų klubo veikloje dalyvauja trečdalis grupės tėvų. | 2018 m. | Direktorius | - |
| Šeimų įtraukimas į ugdymo procesą. | Tėveliai savanoriai dalyvauja ugdymo(si) veikloje. | Su tėvelių savanorių pagalba organizuojamos 2-3 veiklos kiekvienoje grupėje | 2018 m. | Direktoriaus pavaduotoja ugdymui | - |
| 3. Gerinti įstaigos organizacinę kultūrą bei įvaizdį. | Pedagoginės patirties skleidimas miesto ir respublikiniuose renginiuose. | Pedagogai mažai dalyvauja respublikinėse konferencijose. Nepakankamai viešinama įstaigos veikla. | Pedagogai aktyviai dalyvaus 1-2 Panevėžio mieste ar respublikoje organizuojamuose renginiuose. | 2018 m. | Direktorius Direktoriaus pavaduotojas ugdymui metodinė tarybas | - |
| Kūrybinių darbų parodų organizavimas Panevėžio miesto įstaigose. | 2017 m. organizuota kūrybinių darbų paroda Šv. Juozapo senelių ir neįgaliųjų globos namuose. | Surengtos 1-2 kūrybinių darbų parodos Panevėžio miesto įstaigose. | 2018 m. | Direktoriaus pavaduotojas ugdymui | - |
| Informacijos apie įstaigos veiklą talpinimas internetinėje svetainėje. | Įstaigos internetinė svetainė nuolat atnaujinama. | Visuomenė sužino apie lopšelio-darželio veiklą. | 2018 m. | Direktorius, direktoriaus pavaduotojas ugdymui  direktoriaus pavaduotojas ūkiui, buhalteris | - |
| Įstaigos atributikos, simbolikos atnaujinimas. | Reikalinga estetiška vaikų apranga su įstaigos simbolika. | Įsigyta vaikų apranga su įstaigos simbolika. | 2018 m. | Direktoriaus pavaduotojas ugdymui | 200,00 Eur  MK lėšos |

PRITARTA PRITARTA SUDERINTA

Lopšelio-darželio tarybos Lopšelio-darželio „Dobilas“ Lopšelio-darželio „Dobilas“

2017 m. gruodžio 12 d. mokytojų tarybos 2017m. gruodžio 6 darbo tarybos pirmininkė

posėdžio protokolu Nr.6 posėdžio protokolu Nr.6 Vita Dranseikienė